આ ઘટના ગઈ કાલે સાંજે 4-45 કલાકે બની હતી. જેમાં પ્રચંડ વિસ્ફોટ થતાં ત્રણ માળની બિલ્ડિંગ જમીનદોસ્ત થઈ ગઈ હતી. આ ધડાકાથી ફેકટરીનો કાટમાળ રીતસર ઊડતો જોવા મળ્યો હતો. આ વિસ્ફોટના કારણે ફેકટરી બહાર ઊભેલા મેનેજરના ડ્રાઈવર અને બિલ્ડિંગમાં રહેલા અન્ય ત્રણ લોકોના શરીરના ભાગ દૂર સુધી ઊડતા જોવા મળ્યા હતા.આ ઘટનામાં માર્યા ગયેલા લોકોમાં મનોજ જૈન, (રાવતભાટા), કિશોર(ધૌલપુર), કમલ(ચંદેરિયા) અને મહેશ(ધૌલપુર)નો સમાવેશ થાય છે. આ તમામની ઉમર 15 થી 20 વર્ષની છે.